ທ່ານ ໄບເດັນ ປະກາດຄວາມຊ່ວຍເຫຼືອດ້ານອາຫານ ຢູ່ທີ່ກອງປະຊຸມສະມັດຊາໃຫຍ່ອົງການສະຫະປະຊາຊາດ
ລັດຖະມົນຕີກະຊວງການຕ່າງປະເທດສະຫະລັດ ທ່ານແອນໂທນີ ບລິງເກັນ ກ່າວວ່າ ປະທານາທິບໍດີສະຫະລັດ ເປີດເຜີຍລາຍລະອຽດຕ່າງໆໃນວັນພຸດແລ້ວນີ້
ລັດຖະມົນຕີກະຊວງການຕ່າງປະເທດຂອງສະຫະລັດ ທ່ານແອນໂທນີ ບລິງເກັນ ເປັນເຈົ້າພາບຮ່ວມ ຈັດກອງປະຊຸມສຸດຍອດຄວາມໝັ້ນຄົງທາງດ້ານອາຫານຢູ່ນອກກອງປະຊຸມສະມັດຊາໃຫຍ່ອົງການສະຫະປະຊາຊາດ ເຈົ້າໜ້າທີ່ຂັ້ນສູງຂອງອົງການສະຫະປະຊາຊາດ ໄດ້ເຕືອນກ່ຽວກັບສະພາບຂອງໄພແລ້ງ, ການເພີ້ມຂຶ້ນຂອງລາຄາສິນຄ້າຢູ່ໃນທົ່ວໂລກ, ຜົນກະທົບຈາກການລະບາດໃຫຍ່ຂອງພະຍາດໂຄວິດ-19, ແລະການເຂົ້າຮຸກຮານຢູເຄຣນຂອງຣັດເຊຍ ອາດຈະເຮັດໃຫ້ຄວາມອຶດຢາກ ເພີ້ມສູງຂຶ້ນຢູ່ໃນຫຼາຍໆປະເທດ ຊິນດີ ເຊນ, ນັກຂ່າວອະວຸໂສທາງການທູດ ຂອງ VOA ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ຈະນໍາເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ອົງການສະຫະປະຊາຊາດ ເປີດເຜີຍວ່າ ປັດຈຸບັນນີ້ ມີປະຊາຊົນຢູ່ໃນທົ່ວໂລກຫຼາຍກວ່າ 800 ລ້ານຄົນກໍາລັງປະສົບກັບຄວາມອຶດຢາກ, ແລະມີຈໍານວນເພີ້ມຂຶ້ນຫຼາຍກວ່າ 150 ລ້ານຄົນນັບຕັ້ງແຕ່ການລະບາດໃຫຍ່ຂອງພະຍາດໂຄວິດ-19 ເລີ້ມຕົ້ນຂຶ້ນ ຢູ່ນອກກອງປະຊຸມສະມັດຊາໃຫຍ່ອົງການສະຫະປະຊາຊາດທີ່ຈັດຂຶ້ນໃນວັນອັງ ຄານທີ່ຜ່ານມາ, ລັດຖະມົນຕີກະຊວງການຕ່າງປະເທດ ຂອງສະຫະລັດ ທ່ານແອນໂທນີ ບລິງເກັນ ກ່າວວ່າ ປະທານາທິບໍດີໂຈ ໄບເດັນ ຈະອະນຸມັດຄວາມຊ່ວຍເຫຼືອທີ່ເຂັ້ມແຂງອັນໃໝ່ຈາກສະຫະລັດ ທ່ານບລິງເກັນກ່າວວ່າ ອີກຊ່ອງທາງນຶ່ງໃນການຊ່ວຍບັນເທົາທຸກຄວາມອຶດຢາກ ກໍຄື ການຂະຫຍາຍຂໍ້ຕົກລົງ ທີ່ອົງການສະປະຊາຊາດເປັນຜູ້ໄກ່ເກ່ຍ ລະຫວ່າງ ຣັດເຊຍ ແລະ ຢູເຄຣນ, ເຊິ່ງອະນຸຍາດໃຫ້ມີການສົ່ງອອກອາຫານປະເພດເມັດຈາກທ່າກໍາປັ່ນໃນທະເລດໍາ ລັດຖະມົນຕີກະຊວງການຕ່າງປະເທດຂອງສະຫະລັດ ທ່ານແອນໂທນີ ບລິງເກັນ ກ່າວວ່າ: ປະທານາທິບໍດີ ຣັດເຊຍ ທ່ານວລາດີເມຍ ປູຕິນ ໄດ້ກ່າວວ່າ ຂໍ້ຕົກລົງດັ່ງກ່າວນີ້ບໍ່ມີຜົນຫຍັງ, ແລະທ່ານກໍໄດ້ຕ້ອງຕິຕໍ່ບັນດາປະເທດຕາເວັນຕົກ ທີ່ລົງໂທດທາງເສດຖະກິດຕໍ່ມົສກູ ເຮັດໃຫ້ຂາດແຄນດ້ານອາຫານ ແລະປຸຍ, ແທນທີ່ຈະໂທດການຮຸກຮານຢູເຄຣນ ຂອງທ່ານ ນາຍົກລັດຖະມົນຕີຂອງປະເທດສະເປນ ທ່ານເປໂດຣ ຊານເຈສ (Pedro Sánchez) ກ່າວວ່າ ທ່ານປູຕິນ ກໍາລັງພະຍາຍາມຂູ່ເອົາປະໂຫຍດຈາກປະຊາຄົມໂລກດ້ວຍອາຫານ, ເຊິ່ງທ່ານໄດ້ກ່າວວ່າ: ລັດຖະມົນຕີພື້ນຖານໂຄງລ່າງຂອງຢູເຄຣນ ທ່ານໂອເລັກຊານເດີ້ ຄູບຣາກອບ (Oleksandr Kubrakov) ກ່າວກັບ VOA ວ່າ ຢູເຄຣນກໍາລັງກັບຄືນມາດໍາເນີນການສົ່ງອອກອາຫານປະເພດເມັດ ໄປປະເທດໂຊມາເລຍ, ເອທິໂອເປຍ, ເຄັນຢາແລະປະເທດອາຟຣິກາອື່ນໆ ທີ່ມີຄວາມຕ້ອງການອາຫານເຫຼົ່ານີ້ທີ່ສຸດ, ໂດຍທ່ານໄດ້ກ່າວວ່າ: ທ່ານບລິງເກັນກ່າວວ່າ ສະຫະລັດຍັງເພັ່ງເລັງໃສ່ການຊ່ວຍຜັກດັນການກະສິກໍາ ໄລຍະຍາວ ຢູ່ໃນອາຟຣິກາອີກດ້ວຍ, ເຊິ່ງທ່ານໄດ້ກ່າວວ່າ: ທ່ານບລິງເກັນ ໄດ້ເດີນທາງໄປຢ້ຽມຢາມປະເທດອາຟຣິກາໃຕ້, ສາທາລະນະລັດປະຊາທິປະໄຕຄອງໂກ ແລະປະເທດຣວັນດາ ໃນເດືອນສິງຫາທີ່ຜ່ານມາ